ΠΕΡΙΕΧΟΜΕΝΑ
ΑΠΟΦΑΣΕΙΣ
Συμπλήρωση, τροποποίηση και επικαιροποίηση των υπ’αρ. 29898/3378/2016 (Β’  1318) και
30063/4796/2013 (Β’  2643) υπουργικών αποφάσεων.
Ανώτατο όριο επιτρεπόμενων κατ’ έτος ημερών
κίνησης εκτός έδρας υπαλλήλων υπηρετούντων
στο Ν.Π.Δ.Δ.«ΕΝΙΑΙΟΣ ΣΥΝΔΕΣΜΟΣ ΔΙΑΧΕΙΡΙΣΗΣ
ΑΠΟΡΡΙΜΜΑΤΩΝ ΚΡΗΤΗΣ (ΕΣΔΑΚ)», για το έτος
2024.
ΑΠΟΦΑΣΕΙΣ
Αριθμ. Δ30/A3/18594
(1)
Συμπλήρωση, τροποποίηση και επικαιροποίηση των υπ’αρ. 29898/3378/2016 (Β’ 1318) και
30063/4796/2013 (Β’ 2643) υπουργικών αποφάσεων .
Η ΥΦΥΠΟΥΡΓΟΣ
ΥΠΟΔΟΜΩΝ ΚΑΙ ΜΕΤΑΦΟΡΩΝ
Έχοντας υπόψη:
1. Τις διατάξεις:
α. Του π.δ. 74/2008 «Προσαρμογή της ελληνικής νομοθεσίας προς την οδηγία 2003/59/ΕK του Ευρωπαϊκού Κοι-
νοβουλίου και του Συμβουλίου, της 15ης Ιουλίου 2003,
«σχετικά με την αρχική επιμόρφωση και την περιοδική
κατάρτιση των οδηγών ορισμένων οδικών οχημάτων τα
οποία χρησιμοποιούνται για τη μεταφορά εμπορευμάτων ή επιβατών, για την τροποποίηση του κανονισμού
(ΕΟΚ) αριθμ. 3820/1985 του Συμβουλίου και της οδηγίας
91/439/ΕΟΚ του Συμβουλίου και για την κατάργηση της
οδηγίας 76/914/ΕΟΚ του Συμβουλίου», όπως η οδηγία
αυτή τροποποιήθηκε με τις οδηγίες 2004/66/ΕΚ του Συμβουλίου της 26ης Απριλίου 2004 και 2006/103/ΕΚ της
20ής Νοεμβρίου 2006» (Α’ 112) και ιδίως της παρ. 12 του
άρθρου 6, καθώς και της παρ. 11 του άρθρου 7,
β. του π.δ. 51/2012 «Προσαρμογή της ελληνικής νομοθεσίας προς την Οδηγία 2006/126/ΕΚ του Ευρωπαϊκού
Κοινοβουλίου και του Συμβουλίου της 20ης Δεκεμβρίου
2006, όπως τροποποιήθηκε με τις Οδηγίες 2008/65/ΕΚ
της Επιτροπής της 27ης Ιουνίου 2008, 2009/113/ΕΚ της
Επιτροπής της 25ης Αυγούστου 2009 και 2011/94/ΕΕ της
Επιτροπής της 28ης Νοεμβρίου 2011» (Α’ 101),
γ. Του Κώδικα Διοικητικής Διαδικασίας (ν. 2690/1999,
Α’ 45),
δ. του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών
οργάνων και της κεντρικής δημόσιας διοίκησης» (Α’ 133),
ε. του ν. 4850/2021 «Οδηγώντας με ασφάλεια: Εκσυγχρονισμός πλαισίου εκπαίδευσης και εξέτασης υπο-
ψήφιων οδηγών και οδηγών για τη χορήγηση αδειών
οδήγησης οχημάτων, διατάξεις σχετικά με την οδήγηση
ατόμων με αναπηρία, ρυθμίσεις για την ταξινόμηση και
την κυκλοφορία οχημάτων ιστορικού ενδιαφέροντος,
λοιπές διατάξεις αρμοδιότητας Υπουργείου Υποδομών
και Μεταφορών και άλλες επείγουσες ρυθμίσεις» (Α’ 208),
στ. του ν. 4784/2021 «Η Ελλάδα σε κίνηση: Βιώσιμη
Αστική Κινητικότητα- Μικροκινητικότητα- Ρυθμίσεις
για τον εκσυγχρονισμό, την απλούστευση και την ψηφιοποίηση διαδικασιών του Υπουργείου Υποδομών και
Μεταφορών και άλλες διατάξεις» (Α’ 40),
ζ. της υπ’ αρ. 314952/2021 κοινής υπουργικής απόφασης «Καθορισμός διαδικασίας, περιεχομένου και δικαιο-
λογητικών, παράβολου και κυρώσεων για τη χορήγηση
έγκρισης λειτουργίας σχολών/κέντρων επαγγελματικής
κατάρτισης για τη χορήγηση πιστοποιητικού επαγγελματικής ικανότητας σε οδηγούς οχημάτων μεταφοράς
επιβατών και εμπορευμάτων» (Β’ 5275),
η. της υπ’ αρ. 29898/3378/2016 υπουργικής απόφασης
«Επανακαθορισμός διαδικασιών για την εφαρμογή των
διατάξεων του π.δ. 74/2008 (Α’ 112), αναφορικά με τη
χορήγηση Πιστοποιητικού Επαγγελματικής Ικανότητας
(Π.Ε.Ι.) αρχικής επιμόρφωσης μεταφοράς επιβατών εμπορευμάτων» (Β’ 1318),
θ. της υπ’ αρ. 30063/4796/2013 υπουργικής απόφασης
«Επανακαθορισμός της διαδικασίας και των αναγκαίων
λεπτομερειών για την έγκριση σχολών/κέντρων επαγγελματικής κατάρτισης οδηγών οχημάτων μεταφοράς
επιβατών και εμπορευμάτων (ΠΕΙ), την έγκριση διενέργειας προγραμμάτων περιοδικής κατάρτισης, τις υπο-
χρεώσεις και τον έλεγχο αυτών και λοιπές λεπτομέρειες,
σύμφωνα με τις διατάξεις του π.δ. 74/2008 (Α’ 112) όπως
ισχύει» (Β’ 2643),
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 590
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 590/26.01.2024
ι. της υπ’ αρ. 50984/7947/2013 υπουργικής απόφασης
«Άδεια οδήγησης, εκπαίδευση και εξέταση υποψηφίων
οδηγών μοτοποδηλάτων, μοτοσικλετών και αυτοκινήτων» (Β’ 3056),
ια. του άρθρου 90 του Κώδικα Νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98),  το οποίο διατηρήθηκε σε ισχύ με την περ. 22 του
άρθρου 119 του ν. 4622/2019,
ιβ. του π.δ. 123/2017 «Οργανισμός του Υπουργείου
Υποδομών Μεταφορών και Δικτύων» (Α’ 151),
ιγ. του άρθρου 4 του π.δ. 123/2016 «Ανασύσταση και
μετονομασία του Υπουργείου Διοικητικής Μεταρρύθμισης και Ηλεκτρονικής Διακυβέρνησης, ανασύστα-
ση του Υπουργείου Τουρισμού, σύσταση Υπουργείου
Μεταναστευτικής Πολιτικής και Υπουργείου Ψηφιακής
Πολιτικής, Τηλεπικοινωνιών και Ενημέρωσης, μετονομασία Υπουργείων Εσωτερικών και Διοικητικής Ανασυ-
γκρότησης, Οικονομίας, Ανάπτυξης και Τουρισμού και
Υποδομών, Μεταφορών και Δικτύων» (Α’ 208),
ιδ. του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131) και
ιε. της υπ’ αρ. 156/08-07-2023 κοινής απόφασης του
Πρωθυπουργού και του Υπουργού Υποδομών και Μεταφορών «Ανάθεση αρμοδιοτήτων στην Υφυπουργό
Υποδομών και Μεταφορών, Χριστίνα Αλεξοπούλου»
(Β’ 4410).
2. Την ανάγκη συμπλήρωσης, τροποποίησης και επικαιροποίησης των διατάξεων των υπ’ αρ. 29898/3378/2016
«Επανακαθορισμός διαδικασιών για την εφαρμογή των
διατάξεων του π.δ.74/2008 (Α’ 112) αναφορικά με τη
χορήγηση Πιστοποιητικού Επαγγελματικής Ικανότητας
(Π.Ε.Ι.) αρχικής επιμόρφωσης μεταφοράς επιβατών εμπορευμάτων» και 30063/4796/2013 «Επανακαθορι-
σμός της διαδικασίας και των αναγκαίων λεπτομερειών
για την Έγκριση σχολών/κέντρων επαγγελματικής κατάρτισης οδηγών οχημάτων μεταφοράς Επιβατών και
εμπορευμάτων (ΠΕΙ), την έγκριση διενέργειας προγραμμάτων περιοδικής κατάρτισης, τις υποχρεώσεις και τον
έλεγχο αυτών και λοιπές λεπτομέρειες, σύμφωνα με τις
διατάξεις του π.δ.74/2008 (Α’ 112) όπως ισχύει» υπουργικών αποφάσεων.
3. Την υπ’ αρ. 378738/12-12-2023 εισηγητική Έκθεση Δημοσιονομικών Επιπτώσεων, του Προϊσταμένου
της Γενικής Διεύθυνσης Οικονομικών Υπηρεσιών του
Υπουργείου Υποδομών και Μεταφορών, σύμφωνα με
την οποία, από τις διατάξεις της παρούσας, ουδεμία
δαπάνη προκαλείται στον κρατικό προϋπολογισμό,
αποφασίζουμε:
Άρθρο 1
Συμπλήρωση, τροποποίηση και επικαιροποίηση
διατάξεων της υπ’ αρ. 29898/3378/2016
υπουργικής απόφασης
Η υπ’ αρ. 29898/3378/2016 υπουργική απόφαση, συμπληρώνεται, τροποποιείται και επικαιροποιείται ως
ακολούθως:
1. Στο άρθρο 2:
α) Αντικαθίσταται το εισαγωγικό εδάφιο του άρθρου  2
και προστίθενται εδάφια, ως εξής:
«Για την επέκταση ισχύουσας άδειας οδήγησης και
απόκτηση Π.Ε.Ι. αρχικής επιμόρφωσης μεταφοράς
εμπορευμάτων ή επιβατών ο ενδιαφερόμενος ή ο νόμιμα εξουσιοδοτημένος εκπρόσωπος του υποβάλλει τα
κατά περίπτωση δικαιολογητικά που προβλέπονται από
την ισχύουσα νομοθεσία στην Υπηρεσία Μεταφορών και
Επικοινωνιών του τόπου κατοικίας του εκτός και εάν προβλέπεται διαφορετικά με απόφαση του Περιφερειάρχη
ή του Περιφερειακού Συμβουλίου στο πλαίσιο ενιαίας
εξυπηρέτησης πολιτών από τις Υπηρεσίες Μεταφορών
και Επικοινωνιών της Περιφέρειας.
Σε Περιφερειακή Ενότητα με περισσότερες της μίας
(1) Υπηρεσίες Μεταφορών και Επικοινωνιών (Διευθύνσεις ή Διεύθυνση και Τμήμα), οι ενδιαφερόμενοι για την
επέκταση ισχύουσας άδειας οδήγησης και απόκτηση
Π.Ε.Ι. αρχικής επιμόρφωσης μεταφοράς εμπορευμάτων
ή επιβατών δύναται να υποβάλλουν τα κατά περίπτωση
δικαιολογητικά που προβλέπονται από την ισχύουσα
νομοθεσία, σε οποιαδήποτε Υπηρεσία Μεταφορών και
Επικοινωνιών της Περιφερειακής Ενότητας επιθυμούν.
Τα απαιτούμενα κατά περίπτωση υποβαλλόμενα δικαιολογητικά είναι τα εξής:»
β) Στο δεύτερο σημείο της περ. (α) της παρ. 1, διαγράφεται η φράση «η οποία πρέπει να βρίσκεται στην
περιοχή της Διεύθυνσης Μεταφορών και Επικοινωνιών
στην οποία υποβάλλεται η αίτηση,»
γ) Αντικαθίστανται τα δύο τελευταία εδάφια της παρ. 1
ως εξής:
«Δεν απαιτείται η υποβολή των ανωτέρω αποδεικτικών πληρωμής, εφόσον αναγράφεται/ονται στην αίτηση
ο/οι εικοσαψήφιος/οι κωδικός/οί του/ων παραβόλου/ων.
Μετά την υποβολή των παραπάνω αναφερόμενων
δικαιολογητικών, εκτός αυτών των περ. (η) και (θ), η Διεύθυνση Μεταφορών και Επικοινωνιών εκδίδει Δελτίο
Εκπαίδευσης και Εξέτασης (Δ.Ε.Ε.) όπως περιγράφεται
στο άρθρο 7 και σύμφωνα με το Υπόδειγμα 1 του Παραρτήματος Ι».
δ) Στο δεύτερο σημείο της περ. (α) της παρ. 2, διαγράφεται η φράση «η οποία πρέπει να βρίσκεται στην
περιοχή της Διεύθυνσης Μεταφορών και Επικοινωνιών
στην οποία υποβάλλεται η αίτηση,»
ε) Αντικαθίστανται τα δύο τελευταία εδάφια της παρ. 2
ως εξής:
«Δεν απαιτείται η υποβολή των ανωτέρω αποδεικτικών πληρωμής, εφόσον αναγράφεται/ονται στην αίτηση
ο/οι εικοσαψήφιος/οι κωδικός/οί του/ων παραβόλου/ων.
Μετά την υποβολή των παραπάνω αναφερόμενων δικαιολογητικών, εκτός αυτού της περ. (στ), η Διεύθυνση
Μεταφορών και Επικοινωνιών εκδίδει Δελτίο Εξέτασης
(Δ.Ε.) όπως περιγράφεται στο άρθρο 7 και σύμφωνα με
το Υπόδειγμα 2 του Παραρτήματος Ι».
2. Στο άρθρο 4 αντικαθίσταται το δεύτερο εδάφιο της
παρ. 1 ως εξής:
«Ο προγραμματισμός γίνεται από την οικεία Διεύθυνση Μεταφορών και Επικοινωνιών, αφού προσκομισθεί
το Δελτίο Εκπαίδευσης Εξέτασης (Δ.Ε.Ε.) ή Δελτίο Εξέτασης (Δ.Ε.) κατά περίπτωση υποψηφίου, από τον ίδιο
ή από το νόμιμα εξουσιοδοτημένο εκπρόσωπο του και
αποδεικνύεται με κάθε πρόσφορο μέσο η καταβολή
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 590/26.01.2024
του προβλεπόμενου ποσού για την πρακτική εξέταση
Π.Ε.Ι. το οποίο καταβάλλεται για κάθε προγραμματισμό
ανεξάρτητα από τη συμμετοχή του υποψηφίου οδηγού,
όπως εμφανίζεται στο συνημμένο Παράρτημα III.».
3. Στο άρθρο 5Α:
α) Αντικαθίσταται το εισαγωγικό εδάφιο της παρ. 2 και
προστίθενται εδάφια, ως εξής:
«Για την ενσωμάτωση Δελτίου Επιμόρφωσης Οδηγού
σε Ελληνική Άδεια Οδήγησης ο ενδιαφερόμενος υποβάλλει τα δικαιολογητικά που προβλέπονται από την
ισχύουσα νομοθεσία στην Υπηρεσία Μεταφορών και
Επικοινωνιών του τόπου κατοικίας του εκτός και εάν προβλέπεται διαφορετικά με απόφαση του Περιφερειάρχη
ή του Περιφερειακού Συμβουλίου στο πλαίσιο ενιαίας
εξυπηρέτησης πολιτών από τις Υπηρεσίες Μεταφορών
και Επικοινωνιών της Περιφέρειας.
Σε Περιφερειακή Ενότητα με περισσότερες της μίας (1)
Υπηρεσίες Μεταφορών και Επικοινωνιών (Διευθύνσεις
ή Διεύθυνση και Τμήμα), οι ενδιαφερόμενοι για την ενσωμάτωση Δελτίου Επιμόρφωσης Οδηγού σε Ελληνική
Άδεια Οδήγησης, δύναται να υποβάλλουν τα δικαιολογητικά που προβλέπονται από την ισχύουσα νομοθεσία,
σε οποιαδήποτε Υπηρεσία Μεταφορών και Επικοινωνιών
της Περιφερειακής Ενότητας επιθυμούν.
Τα απαιτούμενα προς υποβολή δικαιολογητικά είναι
τα εξής:»
β) Στο δεύτερο σημείο της περ. (α) της παρ. 2, διαγράφεται η φράση «η οποία πρέπει να βρίσκεται στην
περιοχή της Διεύθυνσης Μεταφορών και Επικοινωνιών
στην οποία υποβάλλεται η αίτηση.»
γ) Αντικαθίσταται το δεύτερο εδάφιο της παρ. 6 και
προστίθενται εδάφια, ως εξής:
«Στην περίπτωση αυτή ο ενδιαφερόμενος πρέπει να
υποβάλλει τα δικαιολογητικά του άρθρου 6 της υπ’ αρ.
50984/7947/2013 υπουργικής απόφασης «Άδεια οδήγησης, εκπαίδευση και εξέταση υποψηφίων οδηγών μοτο-
ποδηλάτων, μοτοσικλετών και αυτοκινήτων» (Β’ 3056) σε
συνδυασμό με αυτά της παρ. 2 του παρόντος άρθρου,
στην Υπηρεσία Μεταφορών και Επικοινωνιών του τόπου
κατοικίας του εκτός και εάν προβλέπεται διαφορετικά
με απόφαση του Περιφερειάρχη ή του Περιφερειακού
Συμβουλίου στο πλαίσιο ενιαίας εξυπηρέτησης πολιτών από τις Υπηρεσίες Μεταφορών και Επικοινωνιών
της Περιφέρειας.
Σε Περιφερειακή Ενότητα με περισσότερες της μίας
(1) Υπηρεσίες Μεταφορών και Επικοινωνιών (Διευθύνσεις ή Διεύθυνση και Τμήμα), ο ενδιαφερόμενος (όπως
αυτός περιγράφεται στην παρούσα παρ. 6), δύναται
να υποβάλλει τα προαναφερόμενα δικαιολογητικά, σε
οποιαδήποτε Υπηρεσία Μεταφορών και Επικοινωνιών
της Περιφερειακής Ενότητας επιθυμεί.»
4. Στο Παράρτημα ΙΙ:
α) Αντικαθίσταται ο Στόχος 1.4. (της θεματικής ενότητας 1, «Για μεταφορά εμπορευμάτων») ως εξής:
«Στόχος 1.4.:
Ικανότητα φόρτωσης του οχήματος με δέουσα τήρηση
των κανόνων ασφαλείας και ορθή χρήση του οχήματος.
Δυνάμεις ασκούμενες σε οχήματα εν κινήσει, χρήση
των σχέσεων μετάδοσης του κιβωτίου συναρτήσει του
φορτίου του οχήματος και των χαρακτηριστικών του
οδοστρώματος, χρήση συστημάτων αυτόματης μετάδοσης, υπολογισμός του ωφέλιμου φορτίου του οχήμα-
τος ή του συνόλου, υπολογισμός του συνολικού όγκου,
κατανομή του φορτίου, συνέπειες της υπερφόρτωσης
του άξονα, ευστάθεια του οχήματος και κέντρο βάρους,
τύποι συσκευασίας και παλέτες φορτίου. Κύριες κατηγορίες εμπορευμάτων για τις οποίες απαιτείται ασφάλι-
ση, τεχνικές σφήνωσης και ασφάλισης, χρήση ιμάντων
πρόσδεσης, έλεγχος των διατάξεων ασφάλισης, χρήση
μέσων διαχείρισης φορτίων, τοποθέτηση και αφαίρεση
καλυμμάτων του φορτίου.»
β) Αντικαθίσταται ο Στόχος 1.5. (της θεματικής ενότητας 2, «Για μεταφορά επιβατών») ως εξής:
«Στόχος 1.5.:
Εξασφάλιση της ασφάλειας και άνεσης των επιβατών.
Συνυπολογισμός των διαμήκων και πλάγιων μετατοπίσεων, κατανομή της χρήσης της οδού, θέση στο οδό-
στρωμα, απαλότητα της πέδησης, κινήσεις των προβόλων, χρήση ειδικών έργων υποδομής (δημόσιοι χώροι,
οδοί περιορισμένης χρήσης), διαχείριση από την οπτική
γωνία του οδηγού των αντικρουόμενων στοιχείων της
ασφαλούς οδήγησης και των άλλων λειτουργιών, συνεργασία με τους επιβάτες, ιδιαίτερα χαρακτηριστικά
ορισμένων ομάδων επιβατών (άτομα με αναπηρία και
μειωμένη κινητικότητα, παιδιά).».
γ) Αντικαθίσταται ο Στόχος 1.6. (της θεματικής ενότητας 2, «Για μεταφορά επιβατών») ως εξής:
«Στόχος 1.6.:
Ικανότητα φόρτωσης του οχήματος με δέουσα τήρηση
των κανόνων ασφαλείας και ορθή χρήση του οχήματος.
Δυνάμεις που ασκούνται στα εν κινήσει οχήματα, χρήση των σχέσεων μετάδοσης του κιβωτίου συναρτήσει
του φορτίου του οχήματος και των χαρακτηριστικών του
οδοστρώματος, χρήση συστημάτων αυτόματης μετάδοσης, υπολογισμός του ωφέλιμου φορτίου ενός οχήματος
ή του συνδυασμού οχημάτων, κατανομή του φορτίου,
συνέπειες της υπερφόρτωσης του άξονα, ευστάθεια του
οχήματος και κέντρο βάρους.»
δ) Αντικαθίσταται ο Στόχος 3.2. (της θεματικής ενότητας 3, «Για μεταφορά εμπορευμάτων και επιβατών»)
ως εξής:
«Στόχος 3.2.:
Ικανότητα πρόληψης της εγκληματικότητας και της
διακίνησης παράνομων μεταναστών.
Γενική ενημέρωση, συνέπειες για τους οδηγούς, προληπτικά μέτρα, κατάλογος σημείων επαλήθευσης, νομο-
θεσία σχετική με την ευθύνη των μεταφορέων.»
ε) Αντικαθίσταται ο Στόχος 3.5. (της θεματικής ενότητας 3, «Για μεταφορά εμπορευμάτων και επιβατών»)
ως εξής:
«Στόχος 3.5.:
«Ικανότητα εκτίμησης καταστάσεων έκτακτης ανάγκης.
Συμπεριφορά σε κατάσταση έκτακτης ανάγκης. Αξιολόγηση της κατάστασης, αποτροπή του δευτερεύοντος
ατυχήματος, ειδοποίηση των υπηρεσιών άμεσης βοήθειας, περίθαλψη των τραυματιών και παροχή πρώτων
βοηθειών, βασικές αρχές επικοινωνίας με επιβάτες με
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 590/26.01.2024
αναπηρία, αντίδραση σε περίπτωση πυρκαγιάς, απομάκρυνση των επιβαινόντων του φορτηγού/των επιβατών
του λεωφορείου, προστασία της ασφάλειας όλων των
επιβατών, αντιδράσεις σε περιπτώσεις επιθέσεων, βασικές αρχές της σύνταξης της φιλικής δήλωσης τροχαίου
ατυχήματος.»
5. Μετά το άρθρο 9, προστίθεται νέο άρθρο 9Α ως
εξής:
«Άρθρο 9Α
Τήρηση Γενικού Κανονισμού για την Προστασία
Δεδομένων
Κατά την υλοποίηση των διαδικασιών της παρούσας εφαρμόζονται οι διατάξεις του Κανονισμού (ΕΕ)
2016/679 (Γενικός Κανονισμός για την Προστασία Δεδομένων) και του ν. 4624/2019 (Α’ 137) για την προστα-
σία των φυσικών προσώπων έναντι της επεξεργασίας
δεδομένων προσωπικού χαρακτήρα και την ελεύθερη
κυκλοφορία των δεδομένων αυτών.».
Άρθρο 2
Συμπλήρωση, τροποποίηση και επικαιροποίηση
διατάξεων της υπ’ αρ. 30063/4796/2013
υπουργικής απόφασης
Η υπ’ αρ. 30063/4796/2013 υπουργική απόφαση συμπληρώνεται, τροποποιείται και επικαιροποιείται ως
ακολούθως:
1. Στο άρθρο 1:
Προστίθεται παρ. 4 ως εξής:
«4. Κατά την υλοποίηση των διαδικασιών της παρούσας εφαρμόζονται οι διατάξεις του Κανονισμού (ΕΕ)
2016/679 (Γενικός Κανονισμός για την Προστασία Δεδομένων) και του ν. 4624/2019 (Α’ 137) για την προστα-
σία των φυσικών προσώπων έναντι της επεξεργασίας
δεδομένων προσωπικού χαρακτήρα και την ελεύθερη
κυκλοφορία των δεδομένων αυτών.»
2. Στο άρθρο 3:
α) Αντικαθίσταται η παρ. 4 ως εξής:
«4. Η αρμόδια Υ.Μ.Ε.Π.Ε. κάθε έξι (6) μήνες διαβιβάζει σε ηλεκτρονική μορφή στην αρμόδια Διεύθυνση
Οδικής Κυκλοφορίας και στην Εθνική Αρχή Διαφάνειας
(Ε.Α.Δ.), κατάσταση με τις πραγματοποιηθείσες αυτοψίες (ελέγχους), τα τυχόν ευρήματα - τις αποκλίσεις - τα
προβλήματα, τα συμπεράσματα - τα σχόλια και τις τυχόν
προτάσεις.».
β) Αντικαθίσταται η παρ. 5 ως εξής:
«5. Η Ε.Α.Δ. δύναται επιπρόσθετα, βάσει των σχετικών
διατάξεων, να διενεργεί ελέγχους για τη διαπίστωση της
ορθής λειτουργίας των ως άνω αναφερομένων Σχολών/
Κέντρων (ΠΕΙ).».
3. Στο άρθρο 4 αντικαθίσταται το προτελευταίο εδάφιο
της παρ. 1 ως εξής:
«Τα δε διαλείμματα (που για την υλοποίηση εκάστου
δεν μπορεί να μεσολαβεί χρονικό διάστημα άνω των
τριών συνεχόμενων διδακτικών ωρών), θα είναι τουλάχιστον 2 με ελάχιστη διάρκεια 15 λεπτών κι εντός του
προγράμματος των 7 διδακτικών ωρών (διάρκειας 45
λεπτών η κάθε μία) εφόσον αυτές υλοποιούνται συνεχόμενα εντός της ίδιας ημέρας.».
4. Στο άρθρο 5 προστίθενται στο τέλος της παρ. 1 τρία
νέα εδάφια ως εξής:
«Η Σχολή Π.Ε.Ι. στην οποία σκοπεύει να εγγραφεί ο ενδιαφερόμενος οδηγός πρέπει υποχρεωτικά να βρίσκεται
εντός της ίδιας Περιφερειακής Ενότητας στην οποία έχει
και τη διεύθυνση μόνιμης κατοικίας-διαμονής του εκτός
αν με απόφαση του Περιφερειάρχη ή του Περιφερειακού
Συμβουλίου, στο πλαίσιο ενιαίας εξυπηρέτησης πολιτών,
επιτρέπεται η εγγραφή ενδιαφερομένου οδηγού σε Σχολή Π.Ε.Ι., η οποία βρίσκεται εντός της Περιφέρειας που
έχει τη διεύθυνση μόνιμης κατοικίας-διαμονής του. Σε
περίπτωση μη ύπαρξης Σχολής Π.Ε.Ι. στην Περιφερειακή
Ενότητα κατοικίας του ενδιαφερόμενου οδηγού, τότε
αυτός μπορεί να εγγραφεί σε Σχολή Π.Ε.Ι. που εδρεύει
σε άλλη Περιφερειακή Ενότητα της ίδιας Περιφέρειας
ανεξαρτήτως της ύπαρξης ή μη της προαναφερόμενης
απόφασης του Περιφερειάρχη ή του Περιφερειακού
Συμβουλίου.
Ειδικά και μόνο για τις περιπτώσεις ενδιαφερόμενου
οδηγού που κατοικεί σε νησί και αντιμετωπίζει το πρόβλημα του προηγούμενου εδαφίου δίνεται η δυνατότη-
τα, πέραν της προαναφερόμενης επιλογής με την εγγραφή σε Σχολή Π.Ε.Ι. που εδρεύει σε Περιφερειακή Ενότητα
της ίδιας Περιφέρειας, και της εγγραφής του σε Σχολή
Π.Ε.Ι όμορης Περιφέρειας με αυτήν της κατοικίας του.».
5. Στο άρθρο 6 προστίθεται παρ. 5, ως εξής:
«5. Η διαπίστωση από την αρμόδια επιτροπή διενέργειας ελέγχων, για τη μη τήρηση των περιγραφόμενων
στο τελευταίο εδάφιο της περ. δ της παρ. 4 του παρόντος άρθρου, επιφέρει την διακοπή του προγράμματος
για επτά (7) ημερολογιακές ημέρες, αρχομένης από την
ημέρα διαπίστωσης της παράλειψης ενημέρωσης της
αρμόδιας Υ.ΜΕ.ΠΕ. από την Σχολή/Κέντρο Π.Ε.Ι.. Μετά
το πέρας των επτά (7) ημερολογιακών ημερών, το πρόγραμμα συνεχίζεται με την πραγματοποίηση όλων των
ωρών διδασκαλίας που συμπεριλαμβάνονταν στην
ημέρα διακοπής του. Η απόφαση διακοπής εκδίδεται
από το ίδιο όργανο που είχε εγκρίνει το συγκεκριμένο
πρόγραμμα επιμόρφωσης κατόπιν σχετικής εισήγησης
από την επιτροπή διενέργειας ελέγχου.
Η επανάληψη της εν λόγω παράβασης από την Σχολή/
Κέντρο Π.Ε.Ι. για το ίδιο πρόγραμμα μετά την επανέναρξη
του, αφού ολοκληρώθηκε το χρονικό διάστημα διακοπής του, επιφέρει την οριστική ακύρωση του προγράμ-
ματος αυτού μέσω απόφασης που εκδίδεται, όπως και
στην περίπτωση της διακοπής, από το ίδιο όργανο που
είχε εγκρίνει το συγκεκριμένο πρόγραμμα επιμόρφωσης
κατόπιν σχετικής εισήγησης από την επιτροπή διενέργειας ελέγχου.»
6. Στο άρθρο 7:
α) Αντικαθίσταται το πρώτο εδάφιο της παρ. 2 ως εξής:
«2. Οι καταστάσεις της προηγούμενης παρ. 1(α), υποβάλλονται στην αρμόδια Υ.Μ.Ε.Π.Ε., όπως αυτή καθορί-
ζεται στην επόμενη παράγραφο.».
β) Αντικαθίσταται η παρ. 3 ως εξής:
«3. Οι ενδιαφερόμενοι οδηγοί προκειμένου να εφοδιασθούν με το ΠΕΙ πενταετούς ισχύος υποβάλλουν
την βεβαίωση επιτυχούς παρακολούθησης μαζί με τη
σχετική αίτηση και τα λοιπά δικαιολογητικά που προΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 590/26.01.2024
βλέπονται από την ισχύουσα νομοθεσία, στην Υπηρεσία
Μεταφορών και Επικοινωνιών του τόπου κατοικίας τους
εκτός και εάν προβλέπεται διαφορετικά με απόφαση
του Περιφερειάρχη ή του Περιφερειακού Συμβουλίου
στο πλαίσιο ενιαίας εξυπηρέτησης πολιτών από τις Υπηρεσίες Μεταφορών και Επικοινωνιών της Περιφέρειας.
Σε Περιφερειακή Ενότητα με περισσότερες της μίας (1)
Υπηρεσίες Μεταφορών και Επικοινωνιών (Διευθύνσεις ή
Διεύθυνση και Τμήμα), οι ενδιαφερόμενοι δύνανται να
υποβάλλουν τα ανωτέρω (βεβαίωση, αίτηση, λοιπά δικαιολογητικά) σε οποιαδήποτε Υπηρεσία Μεταφορών και
Επικοινωνιών της Περιφερειακής Ενότητας επιθυμούν.
Σε περίπτωση υποβολής βεβαίωσης επιτυχούς παρακολούθησης σε Υ.Μ.Ε.Π.Ε. διαφορετική της έδρας της
Σχολής Π.Ε.Ι., υποβάλλεται και φωτοτυπία του εγκεκριμένου προγράμματος κατάρτισης στην εν λόγω Υ.Μ.Ε.Π.Ε.».
γ) Προστίθεται νέα παρ. 4, μετά την παρ. 3, ως εξής:
«4. Κάθε Υ.Μ.Ε.Π.Ε. που γίνεται αποδέκτης της σχετικής
αίτησης μαζί με την βεβαίωση επιτυχούς παρακολούθησης και τα λοιπά δικαιολογητικά που προβλέπονται
προκειμένου να προχωρήσει στην υλοποίηση της διαδικασίας εφοδιασμού με ΠΕΙ του ενδιαφερόμενου οδηγού,
δύναται να ζητήσει από αυτόν την υποβολή παραστατικών στοιχείων (όπως εκτυπωμένο έντυπο ταχογράφου/
δήλωση του φορέα που εργάζεται πως δεν απασχολούνταν τις ώρες τις εκπαίδευσης/φωτοαντίγραφο κάρτας
ανεργίας) από τα οποία να προκύπτει πως τις ώρες του
εγκεκριμένου προγράμματος ο οδηγός βρίσκονταν
εκτός εργασίας ή ήταν άνεργος. Επίσης κάθε Υ.Μ.Ε.Π.Ε.
υποχρεούται να διενεργεί ανά εξάμηνο δειγματοληπτικό
έλεγχο σε ποσοστό τουλάχιστον 5% επί του συνόλου
των βεβαιώσεων επιτυχούς παρακολούθησης που της
υποβάλλονται, με τη δυνατότητα διενέργειας ελέγχου σε
μεγαλύτερο ποσοστό στην περίπτωση που αυτό κρίνεται
απαραίτητο, ζητώντας από τους οδηγούς την υποχρεωτική υποβολή των προαναφερθέντων παραστατικών
στοιχείων, ή/και κάνοντας διασταυρώσεις με τηρούμενα
δεδομένα σε λοιπούς φορείς, από τα οποία να προκύπτει
πως τις ώρες διενέργειας του εγκεκριμένου προγράμματος οι οδηγοί βρίσκονταν εκτός εργασίας ή ήταν άνεργοι.
Τα αποτελέσματα του ελέγχου γνωστοποιούνται στην
αρμόδια Διεύθυνση Οδικής Κυκλοφορίας και Ασφάλειας
του Υπουργείου Υποδομών και Μεταφορών και στην
Εθνική Αρχή Διαφάνειας.
Τα ανωτέρω περιγραφόμενα στην παρούσα παράγραφο υλοποιούνται ανεξαρτήτως του γεγονότος αν η
έδρα της Σχολής ΠΕΙ (εγγραφής του ενδιαφερόμενου)
βρίσκεται εντός της ίδιας Περιφερειακής Ενότητας με
την αρμόδια για τη διεκπεραίωση του σχετικού θέματος
Υ.Μ.Ε.Π.Ε.».
δ) Η προϋπάρχουσα παρ. 4 αναριθμείται σε 5 και προστίθεται νέο εδάφιο στο τέλος της ως εξής:
«Η έναρξη ισχύος του Π.Ε.Ι. μέσω περιοδικής κατάρτισης καθορίζεται βάσει των προβλεπομένων στην παρ. 7
του άρθρου 7 του π.δ. 74/2008 (Α’ 112).».
7. Στο άρθρο 8:
α) Προστίθεται νέα παρ. 4, μετά την παρ. 3, ως εξής:
«4. Πρόγραμμα επαγγελματικής κατάρτισης μόνο
για οδηγούς που υπάγονται στην περίπτωση ελλιπούς
παρακολούθησης της παρ. 2. Η συνολική διάρκεια του
προγράμματος αυτού δύναται να είναι μικρότερη των 35
ή 42 ωρών καθόσον συντάσσεται βάσει μόνο των υπολειπόμενων θεματικών ενοτήτων/στόχων που υποχρε-
ούνται να παρακολουθήσουν οι συμμετέχοντες σε αυτό,
προκειμένου να ολοκληρώσουν την επαγγελματική τους
κατάρτιση. Ο κάθε συμμετέχων στο συγκεκριμένο είδος
προγράμματος είναι υποχρεωμένος να παρακολουθήσει
τις θεματικές ενότητες/στόχους που αφορούν τον ίδιο
όπως αυτές προκύπτουν από την συνταχθείσα κατάσταση της περ. (β) της παρ. 1 του άρθρου 7.».
β) Οι προϋπάρχουσες παρ. 4, 5, 6 και 7 αναριθμούνται
σε 5, 6, 7 και 8, αντίστοιχα.
γ) Η αναριθμούμενη παρ. 7 αντικαθίσταται ως εξής:
«7. Η συνολική διάρκεια ωρών διδασκαλίας των προγραμμάτων επαγγελματικής κατάρτισης (παρ. 1, 2, 3
και 4 του παρόντος άρθρου) δύναται να διαιρείται σε
περιόδους των επτά (7) ωρών που αποτελεί και τον
μέγιστο αριθμό ωρών διδασκαλίας κατά την διάρκεια
μιας ημέρας του προγράμματος ενώ η διδακτική ώρα
είναι σαράντα πέντε (45) λεπτά. Είναι δυνατή η κατανομή του επτάωρου σε δύο (2) συνεχόμενες ημέρες του
προγράμματος. Τα εγκεκριμένα προγράμματα πραγματοποιούνται από τις 07:00 π.μ. έως τις 12:00 μ.μ. πλην των
επίσημων αργιών καθώς και των Κυριακών οπότε και δεν
επιτρέπεται η διεξαγωγή προγραμμάτων των Σχολών/
Κέντρων επαγγελματικής κατάρτισης Π.Ε.Ι.».
δ) Η αναριθμούμενη παρ. 8 αντικαθίσταται ως εξής:
«8. Εκδίδεται βεβαίωση επιτυχούς παρακολούθησης
από τις Σχολές/Κέντρα Π.Ε.Ι. σε καταρτιζόμενο εφόσον
ολοκληρώσει τις θεματικές ενότητες/στόχους κάποιας
κατηγορίας Π.Ε.Ι. (εμπορευμάτων ή επιβατών) από
οποιονδήποτε συνδυασμό των προγραμμάτων των
παρ. 1, 2, 3 και 4 του παρόντος άρθρου, υπό την προϋπόθεση πως τις ολοκλήρωσε σε ένα (1) ή δύο (2) το πολύ
εγκεκριμένα εκπαιδευτικά προγράμματα εντός χρονικού
διαστήματος που δεν υπερβαίνει τους έξι (6) μήνες.».
8. Στο άρθρο 11:
α) Αντικαθίσταται η παρ. 2 ως εξής:
«2. Προκειμένου να καταχωρηθεί ο κωδικός «95»
στην άδεια οδήγησης ο ενδιαφερόμενος υποβάλλει τη
φωτογραφία του, το δείγμα της υπογραφής του και το
παράβολο που προβλέπεται από τη διάταξη της παρ. 5
του άρθρου 52 του ν. 4155/2013 (Α’ 120), για τη χορήγησή της.».
β) Η παρ. 3 αντικαθίσταται ως εξής:
«3. Οι βεβαιώσεις αναγγελίας ενάρξεως λειτουργίας
των Σχολών/Κέντρων Π.Ε.Ι., οι οποίες εκδόθηκαν με την
υπ’αρ. 33243/4894/20-07-2012 (Β’ 2250) υπουργική απόφαση εξακολουθούν να ισχύουν.».
Άρθρο 3
Μεταβατική διάταξη
Οι διατάξεις της παρ. 4 του άρθρου 2 της παρούσας
απόφασης δεν εφαρμόζονται στους ενδιαφερόμενους
οδηγούς, των οποίων το όνομα περιλαμβάνεται σε αίτηση για έγκριση προγράμματος εκπαίδευσης που υπο-
βλήθηκε στις αρμόδιες Υ.Μ.Ε.Π.Ε. πριν την έναρξη ισχύος
της παρούσας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 590/26.01.2024
Άρθρο 4
Ισχύς
Η ισχύς της παρούσας απόφασης αρχίζει έναν (1) μήνα
μετά τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Παπάγου, 19 Ιανουαρίου 2024
Η Υφυπουργός
ΧΡΙΣΤΙΝΑ ΑΛΕΞΟΠΟΥΛΟΥ
Ι
Αριθμ. 314
(2)
Ανώτατο όριο επιτρεπόμενων κατ’ έτος ημερών
κίνησης εκτός έδρας υπαλλήλων υπηρετούντων
στο Ν.Π.Δ.Δ.«ΕΝΙΑΙΟΣ ΣΥΝΔΕΣΜΟΣ ΔΙΑΧΕΙΡΙΣΗΣ
ΑΠΟΡΡΙΜΜΑΤΩΝ ΚΡΗΤΗΣ (ΕΣΔΑΚ)», για το έτος
2024.
Η ΓΡΑΜΜΑΤΕΑΣ
ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ
Έχοντας υπόψη:
1. Τις διατάξεις του άρθρου 280 του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87).
2. Τις διατάξεις των άρθρων 63 έως 67 του ν. 4954/2022
(Α’ 136).
3. Τις διατάξεις της υποπαρ. Δ9 της παρ. Δ του άρθρου
2 του ν. 4336/2015 «Συνταξιοδοτικές διατάξεις - Κύρωση
του Σχεδίου Σύμβασης Οικονομικής Ενίσχυσης από τον
Ευρωπαϊκό Μηχανισμό Σταθερότητας και ρυθμίσεις για
την υλοποίηση της Συμφωνίας Χρηματοδότησης» (Α’ 94).
4. Τις διατάξεις του π.δ. 136/2010 «Οργανισμός της
Αποκεντρωμένης Διοίκησης Κρήτης» (Α’ 229).
5. Την υπ’ αρ. 86774/19-12-2022 (ΥΟΔΔ 1183) απόφαση του Υπουργού Εσωτερικών περί διορισμού της
Κοζυράκη Μαρίας στη θέση της Γραμματέως Αποκεντρωμένης Διοίκησης Κρήτης.
6. Το υπ’ αρ. 128/05-01-2024 έγγραφο του Ν.Π.Δ.Δ.
«ΕΝΙΑΙΟΣ ΣΥΝΔΕΣΜΟΣ ΔΙΑΧΕΙΡΙΣΗΣ ΑΠΟΡΡΙΜΜΑΤΩΝ
ΚΡΗΤΗΣ (ΕΣΔΑΚ)», αναφορικά με το αντικείμενο του
θέματος.
7. Την υπ’  αρ. 127/01-01-2024 βεβαίωση του Διευθυντή Διοικητικών Οικονομικών Υπηρεσιών του
Ν.Π.Δ.Δ.«ΕΝΙΑΙΟΣ ΣΥΝΔΕΣΜΟΣ ΔΙΑΧΕΙΡΙΣΗΣ ΑΠΟΡΡΙΜΜΑΤΩΝ ΚΡΗΤΗΣ (ΕΣΔΑΚ)», με την οποία βεβαιώνεται ότι
στον προϋπολογισμό του ως άνω Ν.Π.Δ.Δ. οικονομικού
έτους 2024 και συγκεκριμένα στον Κ.Α. 10-6422.001,
έχουν προβλεφθεί πιστώσεις για την πληρωμή των εκτός
έδρας οδοιπορικών εξόδων υπηρετούντων υπαλλήλων,
συνολικού ποσού 15.000,00 ευρώ, αποφασίζουμε:
Ορίζουμε το ανώτατο όριο των επιτρεπόμενων ημερών κίνησης εκτός έδρας υπαλλήλων υπηρετούντων
του Ν.Π.Δ.Δ.«ΕΝΙΑΙΟΣ ΣΥΝΔΕΣΜΟΣ ΔΙΑΧΕΙΡΙΣΗΣ ΑΠΟΡΡΙΜΜΑΤΩΝ ΚΡΗΤΗΣ (ΕΣΔΑΚ)», για το έτος 2024, ως κα-
τωτέρω:
ΚΛΑΔΟΣ/ΕΙΔΙΚΟΤΗΤΑ
ΑΝΩΤΑΤΟ ΟΡΙΟ
ΗΜΕΡΩΝ ΚΑΤ’
ΕΤΟΣ
ΠΕ ΜΗΧΑΝΙΚΩΝ/
ΠΕ ΧΗΜΙΚΩΝ ΜΗΧΑΝΙΚΩΝ
ΠΕ ΜΗΧΑΝΙΚΩΝ/
ΠΕ ΠΟΛΙΤΙΚΩΝ ΜΗΧΑΝΙΚΩΝ
ΤΕ ΜΗΧΑΝΙΚΩΝ/
ΤΕ ΠΟΛΙΤΙΚΩΝ ΜΗΧΑΝΙΚΩΝ
ΠΕ ΠΕΡΙΒΑΛΛΟΝΤΟΣ
ΠΕ ΜΗΧΑΝΙΚΩΝ/
ΠΕ ΜΗΧΑΝΟΛΟΓΩΝ ΜΗΧΑΝΙΚΩΝ
ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ
ΔΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ
ΤΕ ΠΛΗΡΟΦΟΡΙΚΗΣ
Η απόφαση αυτή να δημοσιευθεί στην Εφημερίδα της
Κυβερνήσεως.
Ηράκλειο,18 Ιανουαρίου 2024
Η Γραμματέας της Αποκεντρωμένης Διοίκησης
ΜΑΡΙΑ ΚΟΖΥΡΑΚΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 590/26.01.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200590.pdf | Tokens: 28822]